ค่าเงินบาทปี61อาจอ่อนแตะ34บาทต่อดอลลาร์สหรัฐ
ธนาคารมองปีหน้าอาจเห็นค่าเงินบาทอ่อนแตะ 34 บาทต่อดอลลาร์สหรัฐ
29 ธ.ค. 2560

ธนาคารมองปีหน้าอาจเห็นค่าเงินบาทอ่อนแตะ 34 บาทต่อดอลลาร์สหรัฐ
นักค้าเงินจากธนาคารซีไอเอ็มบีไทย เปิดเผยว่า ตลอดทั้งปีนี้ค่าเงินบาทเคลื่อนไหวในกรอบกว้าง เปิดตลาดต้นปี 2560 ค่าเงินบาทอ่อนค่าที่ระดับ 35.80 บาทต่อดอลลาร์สหรัฐ ซึ่งเป็นระดับที่อ่อนค่าสุดของปีนี้ หลังจากนั้นค่าเงินบาทได้ปรับตัวแข็งค่าขึ้นอย่างต่อเนื่องจากปัจจัยในต่างประเทศเป็นหลัก โดยระดับค่าเงินบาทที่แข็งค่าสุดของปี 2560 อยู่ที่ระดับ 32.45 บาทต่อดอลลาร์สหรัฐในช่วงกลางเดือน ธ.ค. นี้ ขณะที่ค่าเงินบาทช่วงปิดตลาดวันที่ 29 ธ.ค. อยู่ที่ประมาณ 32.60 บาทต่อดอลลาร์สหรัฐ
ทั้งนี้ ธนาคารมองว่า 6-12 เดือนข้างหน้า เงินบาทมีแนวโน้มอ่อนค่าลงเมื่อเทียบเงินดอลลาร์สหรัฐ แต่หากเทียบกับเงินสกุลอื่นๆ ในภูมิภาคเอเชีย น่าจะยังคงแข็งค่าขึ้นอยู่ เป็นผลมาจากการเกินดุลบัญชีเดินสะพัดของไทย โดยธนาคารคาดว่าในปี 2561 ค่าเงินบาทมีโอกาสที่จะปรับตัวอ่อนค่าลงไปถึงระดับ 34 บาทต่อดอลลาร์สหรัฐ